Na temelju članka 104. stavka 1. Zakona o komunalnom gospodarstvu (Narodne novine 68/18, 110/18 - Odluka Ustavnog suda Republike Hrvatske i 32/20) i članka 41. stavka 2. Statuta Grada Zagreba (Službeni glasnik Grada Zagreba 23/16, 2/18, 23/18 i 3/20), Gradska skupština Grada Zagreba, na sjednici,  , donijela je

**ODLUKU**

**o izmjenama i dopunama Odluke o komunalnom redu**

**Članak 1.**

U Odluci o komunalnom redu (Službeni glasnik Grada Zagreba 14/19 i 24/19) u članku 2. točki 9. iza riječi: „bankomati“ dodaje se riječ: „paketomati“.

**Članak 2.**

U članku 12. iza riječi: „zelenilo,“ dodaju se riječi:

„a ako se stablo nalazi na području zaštićenog kulturnog dobra ili zaštićenih dijelova prirode i uz prethodno mišljenje gradskog upravnog tijela nadležnog za zaštitu spomenika kulture i prirode,“

**Članak 3.**

U članku 28. iza stavka 1. dodaje se stavak 2. koji glasi:

„Iznimno, na lokacijama iz stavka 1. ovoga članka dopušteno je postavljanje reklamnih platna na građevinskim skelama ako se iste postavljaju radi sanacije oštećenja na objektima za koje je stručnjak za brzu procjenu oštećenja utvrdio da su zbog djelovanja više sile (poplava, potres i slično) neuporabljivi ili privremeno neuporabljivi.“

**Članak 4.**

U članku 36. u alineji 2. riječi: „i druge građevine gotove konstrukcije“ brišu se.

**Članak 5.**

 U članku 37. riječi: „za djelatnost trgovine na malo i uslužne djelatnosti“ zamjenjuju se riječima: „i njihovu namjenu u skladu s posebnim propisima“.

**Članak 6.**

U članku 39. riječi: „za djelatnost trgovine na malo i obavljanje uslužnih djelatnosti“ zamjenjuju se riječima: „i njihovu namjenu“.

**Članak 7.**

  U članku 84. stavku 1. iza riječi: „zelenilo“ briše se zarez i riječi: „gradskoga upravnog tijela nadležnog za uređenje javnih gradskih prostora“

**Članak 8.**

U članku 91. stavak 2. mijenja se i glasi:

„Gradsko upravno tijelo nadležno za zelenilo daje mišljenje o krajobraznom uređenju predviđenom glavnim projektom za izgradnju dječjih i sportskih igrališta koji se planiraju unutar postojećeg parka, drugih javnih zelenih površina ili na građevnim česticama građevina namijenjenih odgoju ili obrazovanju.“

**Članak 9.**

U članku 98. stavak 2. mijenja se i glasi:

„Lokacije za postavljanje spremnika iz stavka 1. ovoga članka određuju se sukladno aktima o gospodarenju otpadom.“

**Članak 10.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**Predsjednik**

**Gradske skupštine**

**prof. dr. sc. Drago Prgomet**